Синтакса глаголских облика

Подсетите се дефиниције глагола , глаголског вида, глаголског рода, граматичког броја, и лица, времена и начина.

Сетите се који су лични глаголски облици.

**Презент** или садашње време је глаголски облик којим се означавају радња, стање или збивање који се одигравају у времену говорења.

Међутим, сва глаголска времена, па и презент, у реченицама могу имати дословна ( индикативна ) значења, али и нека релативна и модална.

Само на примеру презента видећемо како једно глаголско време може имати различите временске контексте.

ИНДИКАТИВНО значење презента – презент означава радњу која се одиграва у времену говорења:

* *Шта ти радиш?*
* *Цртам коња, зар не видиш?*

НАРАТИВНИ ( ИСТОРИЈСКИ ) презент: означава радње напоредне са неким временом у прошлости.

*Пре неколико дана идемо нас двојицаулицом,гледамо излоге, и управо пред књижаром сретнемо Петра.*

ПРЕЗЕНТ ЗА БУДУЋНОСТ, означава радњу која је напоредна са временом које долази после времена говореа:

*Сутра, после часова, путујемо у Суботицу.*